
Συνεδρίασης του Διοικητικού Συμβουλίου της Κ.Ε.Δ.Ε.

της 11ης Ιανουαρίου 2012
Στην Αθήνα σήμερα, 11 Ιανουαρίου 2012, ημέρα Τετάρτη και ώρα 14:30, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.
Απών ο Δήμαρχος Θεσσαλονίκης Μπουτάρης Ιωάννης.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 9η
ΘΕΜΑ: 
Συζήτηση και λήψη απόφασης σχετικά με την Εγκύκλιο του Υπουργείου Ανάπτυξης, Ανταγωνιστικότητας και Ναυτιλίας με θέμα «Λειτουργία Λαϊκών Αγορών, των Περιφερειακών ενοτήτων της χώρας, αρμοδιότητες κτλ.».

Το Διοικητικό Συμβούλιο της ΚΕΔΕ έλαβε γνώση του υπ’ αριθμ. πρωτ. Α2-2024/16.12.2011 εγγράφου του Υπουργείου Ανάπτυξης, Ανταγωνιστικότητας και Ναυτιλίας, που αφορά στην Εγκύκλιο του Υπουργείου με θέμα: «Λειτουργία Λαϊκών Αγορών, των Περιφερειακών ενοτήτων της χώρας, αρμοδιότητες κτλ.» και αφού άκουσε εισήγηση από τους κ.κ. Απόστολο Κοιμήση, Γενικό Γραμματέα της ΚΕΔΕ και Κων/νο Τζανακούλη, Δήμαρχο Λαρισσαίων, σχετικά με το ως άνω θέμα,

ύστερα από διαλογική συζήτηση

Αποφασίζει ομόφωνα

Διαφωνεί με την Εγκύκλιο του Υπουργείου Ανάπτυξης, Ανταγωνιστικότητας και Ναυτιλίας με θέμα «Λειτουργία Λαϊκών Αγορών, των Περιφερειακών ενοτήτων της χώρας, αρμοδιότητες κτλ.».

Ζητά άμεσα συνάντηση της ΚΕΔΕ με τον Αναπληρωτή Υπουργό Περιφερειακής Ανάπτυξης και Ανταγωνιστικότητας, κ. Σωκράτη Ξυνίδη και τον Γενικό Γραμματέα Εμπορίου, κ. Στέφανο Κομνηνό.
..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

